OpenLLM-France/wikimedia huggingface dataset:
# Alberta (reina consort de Castella)

Alberta (Segle XI) va ser reina consort de Castella (1071-1072) i Lleó (1072) pel seu matrimoni amb Sanç II.
És una reina d'origen desconegut, se'n desconeix la filiació o el país d'origen, atès que les cròniques no en parlen i només es té testimoni de la seva existència en dos diplomes de 1071, un del monestir de Cardeña de 26 de març, i un altre del monestir d'Arlanza, de 10 de maig. Es desconeix si estaven casats abans d'aquesta data, però és probable que el matrimoni es produís poc abans a causa de la manca de descendència. El rei va morir dos anys després d'ocupar el tron i la corona va recaure en el seu germà Alfons VI, i pel seu origen estranger, es creu que Alberta va tornar al seu país.

## Referències

* ↑ Flórez, Enrique. Memorias de las reynas catholicas (en castellà). vol. 1. Madrid: Oficina de la viuda de Marín, 1790, p. 157-159.
* ↑ Martínez Díez, Gonzalo. «Alberta» (en castellà). Diccionario biográfico electrónico. Reial Acadèmia de la Història. [Consulta: 18 gener 2021].
# Ratpenat trident de Temminck

El ratpenat trident de Temminck (Aselliscus tricuspidatus) és una espècie de ratpenat de la família dels hiposidèrids. Viu a Indonèsia, Papua Nova Guinea, Illes Salomó i Vanuatu. El seu hàbitat natural són coves i túnels. No hi ha cap amenaça significativa per a la supervivència d'aquesta espècie, tot i que està afectada per la recol·lecció d'aliments i la pertorbació de les coves.

## Referències

* ↑ Bonaccorso, F.; Leary, T.; Hamilton, S.. Aselliscus tricuspidatus. UICN 2008. Llista Vermella d'espècies amenaçades de la UICN, edició 2008, consultada el 23-04-2013.
* Simmons, N.B. 2005. Order Chiroptera. Pp. 312–529 in Wilson, D.E. and Reeder, D.M. (eds.). Mammal Species of the World: a taxonomic and geographic reference. 3a edició. Baltimore: The Johns Hopkins University Press, 2 vols., 2142 pp. ISBN 978-0-8018-8221-0
# Castell d'Useu

El Castell d'Useu és un castell de Baix Pallars (Pallars Sobirà) inclòs a l'Inventari del Patrimoni Arquitectònic de Catalunya.

## Descripció

Les restes de l'antic castell estan situades al cim del turó on s'assenta l'actual poble d'Useu. A la part septentrional del turó i resseguint el morro rocós que forma la part alta, es troba un gruixut mur o muralla que cap a ponent té adossada una torre de planta quadrada. Pel costat meridional s'han annexionat tota una sèrie d'edificacions sense cap mena d'interès, la major part actualment enrunades i que dificulten la ubicació dels murs de l'antiga fortificació. Dins el recinte que més o menys delimita la muralla existeix un altre petit recinte que constitueix la part més elevada, tancat per un altre mur. En els murs s'observen diferents tractaments degut a les múltiples modificacions que ha sofert el conjunt. Alguns paraments, o parts, han estat construïts amb carreus grans de bona factura, altres en canvi presenten un aparell petit i irregular. En el mur exterior i en la torre, s'obren petites espitlleres.

## Història

Sabem que en el 1788 el castell, encara que en runes, mostrava encara la seva fortalesa, per la descripció que en fa F. De Zamora.

## Referències

* 1 2 «Castell d'Useu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 juliol 2017].
# Comasada

El Comasada és una muntanya de 478 msnm al municipi de Talamanca, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pui Redó

El Pui Redó és una muntanya de 2.202,4 metres d'altitud que es troba a cavall dels termes municipals d'Alt Àneu (antic terme de Sorpe i de la Guingueta d'Àneu (antic municipi d'Unarre, a la comarca del Pallars Sobirà.
Està situat a l'extrem nord-est de l'antic terme de Sorpe, a llevant del d'Alt Àneu i a ponent del de la Guingueta d'Àneu. Queda llevant del Tossal de la Llosa i al sud-oest del Pic de Sarredo, al capdamunt, nord-est, del Serrat del Broncal i de la Serra Obaga, que en davalla cap al sud-est. A pocs metres al nord-0est té un cim bessó, el Cap de la Travessa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# La Roca de Gavà

La Roca de Gavà, o simplement La Roca, és una muntanya de 26,5 metres que es troba al municipi de Gavà, a la comarca del Baix Llobregat. El seu color rogenc de la part més elevada procedeix dels materials del Buntsandstein del període del Triàsic inferior. Es troba a una zona de gran interès històric i arqueològic que comparteix amb el veí Turó del Calamot.
La Roca, avui integrada a Gavà, constituí una població independent durant molt de temps gràcies al fet que era un senyoriu privatiu amb terme propi. Aquesta població medieval comptava amb una casa fortificada i la capella de Santa Maria Magdalena. Tenim algunes dades sobre els habitants del nucli de la Roca: 40 famílies el 1337, 26 focs el 1365 per causa de la pesta, 23 focs el 1381 i 10 focs el 1522. A un plànol de Gavà d'inicis del segle xviii (erròniament datat el 1590) es diferencien dos nuclis de població, Sant Pere de Gavà i La Roca, aquesta darrera amb sis edificis. Més tard ja no tenim notícies sobre si aquest poble continuava habitat.
Avui dia, despoblat des de fa temps i desapareguts els seus edificis, una part del turó està urbanitzada i rep la denominació oficial de Parc del Calamot (1998). A l'entorn d'aquest turó, cap a migdia, es troba el mas de l'Horta, que sembla que té el seu origen en la residència senyorial denominada torre, mas o, fins i tot, castell. Aquest edifici va esdevenir una masia al segle xvi a mans de la família Gallart. Aquesta família s'arruïnà i la propietat acabà el 1681 a mans de l'argenter barceloní Gabriel Llor. Aquest burgès comprà els masos propers i els unificà configurant l'actual mas de l'Horta. Als anys noranta del segle xx, l'Ajuntament de Gavà adquirí la propietat, restà abandonada i en avançat estat de degradació fins que el gener de 2023 s'inicià l'anomenat procés de consolidació dels elements d'interès de la Masia de Ca n'Horta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Institut Cartogràfic i Geològic de Catalunya. Mapa geològic comarcal del Baix Llobregat, escala 1:50.000, 2005. PDF
* ↑ Barreda, Estrada, Miquel, Maria Lledó, Alícia, Júlia. Diputació de Barcelona. "La Roca 1998. Resultats de la intervenció arqueològica", dins Actes de la III Trobada d'Estudiosos del Garraf, 19 i 20 de novembre de 1998, 2000. PDF
* ↑ Diputació de Barcelona. "Parc del Calamot", fulletó de la Xarxa de Parcs de l'Àrea Metropolitana de Barcelona, 2012. (arxivat) PDF
* ↑ Campmany i Guillot, Josep. Associació d'Amics del Museu de Gavà. Gavà, històries medievals. 24 personatges gavanencs del passat, 2006, pag. 91. (arxivat) PDF
# Tossal de Sant Esperit

El Tossal de Sant Esperit és una muntanya de 1.832 metres que es troba al municipi de la Vall de Boí, a la comarca de l'Alta Ribagorça.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tuc de la Tallada

El Tuc de la Tallada,també conegut com a Feixant, és una muntanya de 2.956 metres d’altitud. El vessant nord es troba dintre del municipi de Vielha e Mijaran i forma part de les carenes que rodegen la Vall de Molières, mentre que el vessant sud pertany al terme municipal de Montanui i forma part del límit septentrional de la Vall de les Salenques, ja en territori administratiu de l'Aragó.
Aquest cim està inclòs al llistat dels 100 cims de la FEEC
La primera ascensió al pic documentada fou el 9 d'agost de 1905 per part dels pirineistes francesos Dominique Sansuc, Henry i Marcel Spont. Si bé l’ascensió clàssica actual es fa a partir de l'Hospital de Vielha, l'expedició va entrar a la vall de Molières pel cap de la vall, pel Coret de Molières, procedents de la vall de l’Escaleta. A partir del coll, van crestejar pel vessant occidental fins al Tuc.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
* ↑ Spont, Henry «Le Pic Féchant». La Montaigne. Revue mensuelle du club alpin francais [París], Volum II, 1906, pàg. 276 [Consulta: 28 desembre 2021].

## Bibliografia

* «Tuc de la Tallada» (HTML). Institut Cartogràfic i Geològic de Catalunya. [Consulta: 28 desembre 2021].
# Maceió

Maceió és la capital de l'estat brasiler d'Alagoas. Té una població de 905.000 habitants (2005) amb una superfície aproximada de 511 km². Amb los municipis de Rio Largo, Marechal Deodoro, Pilar, Satuba, Coqueiro Seco, Santa Luzia do Norte, Messias, Barra de São Miguel, Paripueira i Barra de Santo Antônio conforma la Regió Metropolitana de Maceió, que posseeix més d'1.100.000 habitants (2005).
Té una altura mitjana de 7 metres sobre el nivell del mar, amb una temperatura mitjana de 28 °C. La ciutat està situada entre l'oceà Atlàntic, que la dota de belles platges, i la Llacuna Mundaú, que té gran importància econòmica per als poblats de pescadors que viuen en les seves costes. Comerç, turisme (en les seves platges, com Jatiúca, Pajuçara e Gunga), serveis i indústria són les activitats econòmiques principals de la ciutat.

## Referències

* ↑ «Maceió - Panorama» (en portuguès brasiler). Cidades. IBGE. [Consulta: 28 desembre 2024].
* ↑ «Maceió - História & Fotos» (en portuguès brasiler). Cidades. IBGE. [Consulta: 28 desembre 2024].
* ↑ «El clima en Maceió, el tiempo por mes, temperatura promedio (Estado de Alagoas, Brasil)» (en castellà). Weather Spark. [Consulta: 28 desembre 2024].
* ↑ Marmolejo-Duartey, Carlos; Batista-Dória de Souza, Natália Júlia «Estructura urbana y segregación socioresidencial: un análisis para Maceió-Alagoas, Brasil» (en castellà). Papeles de población, 17, 70, 12-2011, pàg. 247–286. ISSN: 1405-7425.
* ↑ «Avanço: turismo transforma Maceió em líder de emprego do Nordeste» (en portuguès brasiler). G1. Grupo Globo, 28-02-2024. [Consulta: 28 desembre 2024].
# Marleen Veldhuis

Magdalena Johanna Maria Veldhuis (Borne, Països Baixos, 29 de juny de 1979), coneguda com a Marleen Veldhuis, és una nedadora neerlandesa ja retirada, especialista en estil lliure. Veldhuis va guanyar 8 medalles d'or en campionats mundials i 20 d'or en campionats europeus. En els Jocs Olímpics va guanyar una medalla d'or, una de plata i una de bronze en els 4 × 100 metres, així com una medalla de bronze en els 50 metres lliure a Londres 2012.

## Referències

* ↑ BBC Sport - London 2012 Olympics - Marleen Veldhuis: Medals in Women's 4 x 100m Freestyle Relay
# Amparo

Amparo, oficialment Estancia Hidromineral de Amparo, és un municipi brasiler de l'estat de São Paulo. Es localitza a una latitud 22º42'04" sud i a una longitud 46º45'52" oest, estant a una altitud de 674 metres. Posseeix una àrea de 446km². Va ser la primera dels 11 municipis en rebre la consideració d'estàncies hidrominerals per l'Estat de São Paulo. És travessat pels rius Camanducaia i Jaguari.

## Referències

* ↑ «Amparo - Panorama» (en portuguès brasiler). Cidades. IBGE. [Consulta: 28 desembre 2024].
* ↑ «Amparo - História & Fotos» (en portuguès brasiler). Cidades. IBGE. [Consulta: 28 desembre 2024].
* ↑ «Amparo, a primeira estância hidromineral» (en portuguès brasiler). Assembleia Legislativa do Estado de São Paulo. [Consulta: 28 desembre 2024].

## Enllaços externs

* Amparo - Lloc web oficial
Viccionari
# Tom Malchow

Thomas ("Tom") Andrew Malchow, nascut el 18 d'agost de 1976 a Saint Paul, a l'estat nord-americà de Minnesota) és un nedador dels Estats Units, guanyador d'un or olímpic a Sydney 2000 i una medalla de plata a Atlanta 1996. Malchow rebaixà el rècord del món a la prova de 200 m papallona en possessió del rus Denís Pankràtov des de l'any 2000.
Malchow fou el capità de l'Equip masculí de Natació dels Estats Units durant els Jocs Olímpics d'Atenes 2004 i membre de l'USS, l'Equip de Natació Estrella dels Estats Units.

## Enllaços externs

* Biografia de Tom Malchow a l'Equip Olímpic dels Estats Units
# Charles McKee

Charles McKee (Seattle, 14 de març de 1962) és un regatista estatunidenc vencedor de dues medalles olímpiques.
El 1988 va prendre part en els Jocs Olímpics d'Estiu de Seül, on va guanyar la medalla de bronze en la categoria classe 470 del programa de vela. Va compartir vaixell amb John Shadden. 2000, als Jocs de Sydney, guanyà una segona medalla de bronze, en aquesta ocasió en la competició de classe 49er i formant equip amb el seu germà Jonathan McKee. Va dirigir l'equip estatunidenc de windsurf als Jocs Olímpics de 1992.
En el seu palmarès també destaca una medalla de bronze al Campionat del món de vela en classe 470, i una d'or i una de plata en la classe 49er.
McKee es graduà a la Universitat de Washington el 1986. Ha exercit diversos càrrecs directius dins la Federació Estatunidenca de Vela.

## Referències

* 1 2 3 «Charlie McKee Olympic Results». sports-reference.com. Arxivat de l'original el 10 de març 2018. [Consulta: 13 abril 2020].
* ↑ 470 WORLD CHAMPIONSHIP (for men and mixed crews). HAIFA - ISRAEL - 27 MARCH - 6 APRIL 1988 a 470.org
* ↑ Resultats del Campionat del món de 1997 a isaf
* ↑ Resultats del Campionat del món de 2001 a isaf
# Robert Garrett

Robert S. Garrett (Baltimore, 24 de maig de 1875 - 25 d'abril de 1961) va ser un atleta dels Estats Units que va competir al tombant del segle XX. També fou banquer i filantrop a Baltimore, i patrocinador de diverses excavacions arqueològiques importants. Va tenir l'honor de ser el primer campió dels Jocs Olímpics moderns al llançament de disc i al llançament de pes.
Garrett va néixer en el sí d'una rica família de Maryland, propietària de la Robert Garrett and Sons, una banca d'inversió fundada pel seu besavi, també anomenat Robert Garrett, el 1819.
Va estudiar a la Universitat de Princeton, on va començar la seva trajectòria esportiva com a atleta. El 1896 va prendre part en els Jocs Olímpics d'Estiu d'Atenes, on va disputar quatre proves del programa d'atletisme. Guanyà la medalla d'or en les proves del llançament de disc i llançament de pes i la de plata en el salt d'alçada i salt de llargada. Quatre anys més tard, als Jocs de París, guanyà dues medalles de bronze, en la prova del llançament de pes i el triple salt aturat.
Més tard es va centrar en els negocis familiars i va tenir un gran interès en la història i l'arqueologia, tot convertint-se en un col·leccionista i un important filantrop. Ajudà a organitzar i finançar diverses expedicions arqueològiques a Síria i Antioquia. Va ser un gran col·leccionista de manuscrits medievals i renaixentistes que donà a la Universitat de Princeton el 1942. Durant molts anys va formar part de la junta directiva del Museu d'Art de Baltimore.

## Referències

* ↑ The New York Times, Obituaries, April 26, 1961; The Baltimore Sun, Obituaries, April 26, 1961.
* 1 2 3 «Olympedia – Bob Garrett». [Consulta: 8 octubre 2024].
# Albert Tyler

Albert Clinton Tyler (Glendale, Ohio, 4 de gener de 1872 - East Harpswell, Maine, 25 de juliol de 1945) fou un atleta estatunidenc que va prendre part en els Jocs Olímpics d'Atenes de 1896.
Practicant de diversos esports, destacà en el salt amb perxa, en què guanyà la medalla de plata en la prova disputada als Jocs Olímpics d'Atenes de 1896. El seu millor salt en aquesta prova fou de 3,20 metres, quedant rere Welles Hoyt, que amb un salt de 3,30 metres guanyà la medalla d'or.

## Referències

* «Albert Tyler» (en anglès). sports-reference.com. Arxivat de l'original el 2012-08-15. [Consulta: 27 agost 2012].
# Paul Hamm

Paul Albert Hamm (Washburn, Estats Units 1982), és un gimnasta artístic estatunidenc, guanyador de tres medalles olímpiques i cinc medalles mundials.

## Biografia

Va néixer el 24 de setembre de 1982 a la ciutat de Washburn, població situada a l'estat de Wisconsin (Estats Units). És germà bessó del també gimnasta i medallista olímpic Morgan Hamm.

## Carrera esportiva

Va participar, als 17 anys, en els Jocs Olímpics d'Estiu de 2000 realitzats a Sydney (Austràlia), on va aconseguir finalitzar en cinquena posició en el concurs complet (per equips), aconseguint un diploma olímpic, i catorzè en el concurs complet (individual), com a resultats més destacats.
Posteriorment va participar en els Jocs Olímpics d'Estiu de 2004 realitzats a Atenes (Grècia), on va aconseguir guanyar la medalla d'or en el concurs complet (individual), quedant per davant dels sud-coreans Kim Dae-Eun i Yang Tae-Young. Així mateix aconseguí guanyar la medalla de plata en les proves del concurs complet (per equips) i en la prova de barra fixa, per darrere de l'equip del Japó i del gimnasta italià Igor Cassina respectivament.
Al llarg de la seva carrera aconseguí guanyar cinc medalles al Campionat del Món de gimnàstica artística, entre elles dues medalles d'or, dues de plata i una de bronze. Es retirà de la competició l'any 208 després de no poder participar en els Jocs Olímpics d'estiu de 2008 realitzats a Pequín (Rep. Popular de la Xina) a conseqüència d'una lesió.

## Enllaços externs

* (anglès) Portal oficial dels germans Hamm Arxivat 2012-04-19 a Wayback Machine.
# Shawn Marion

Shawn Marion (Waukegan, 7 de maig de 1978) Shawn Dwayne Marion és un jugador de bàsquet professional estatunidenc que va jugar 16 temporades a la National Basketball Association (NBA). Marion va acabar la seva carrera com a quatre vegades All-Star de l'NBA, dues vegades membre de l'equip All-NBA i una vegada campió de l'NBA, ajudant als Dallas Mavericks a guanyar el seu primer títol el 2011. Sobrenomenat "The Matrix" per L'exjugador de l'NBA Kenny Smith durant la pretemporada del seu any de debutant, va ser àmpliament considerat com un dels jugadors més versàtils de la lliga a causa del seu atletisme i habilitat per jugar i defensar moltes posicions. També era conegut per la seva forma poc ortodoxa de tir.

## Referències

* ↑ «HEAT Insider: Shawn Marion». NBA.com. [Consulta: 12 maig 2009].
* ↑ Beck, Howard. «Marion's Shot Isn't Pretty, but It's Pretty Successful». The New York Times, 02-06-2011. [Consulta: 20 desembre 2017].
# Klete Keller

Klete Keller (Las Vegas, Estats Units, 1982) és un nedador nord-americà, guanyador de cinc medalles olímpiques.
Va néixer el 21 de març de 1982 a la ciutat de Las Vegas, població situada a l'estat de Nevada. És germà de la també nedadora Kalyn Keller. Actualment viu a Phoenix, Arizona. Va participar en l'assalt al Capitoli dels Estats Units de 2021 i el 13 de gener de 2021 va ser acusat d'entrar o romandre conscientment en un edifici reservat sense autorització, conducta desordenada i obstrucció a les forces de l'ordre.

## Carrera esportiva

Va participar, als divuit anys, en els Jocs Olímpics d'Estiu de 2000 de Sydney a Austràlia, on va guanyar la medalla de plata en els relleus 4×200 metres lliures i la medalla de bronze en els 400 metres lliures. Als Jocs Olímpics d'Estiu de 2004 d'Atenes (Grècia) guanyà la medalla d'or en els relleus 4×200 metres lliures i revalidà la medalla de bronze en els 400 metres lliures, a més de finalitzar quart en els 200 metres lliures. Als Jocs Olímpics d'Estiu de 2008 realitzats a Pequín (RP Xina) aconseguí guanyar la medalla d'or en els relleus 4×200 metres lliures, dels quals formà part en al ronda de qualificació.
Ha guanyat quatre medalles en el Campionat del Món de natació, entre elles dues medalles d'or; tres medalles en el Campionat del Món de natació en piscina curta, entre elles dues medalles d'or; i tres medalles en els Campionats de Natació Pan Pacific.

## Referències

* ↑ Hanna, Jason; Polantz, Katelyn; Cohen, Marshall «Key arrests so far from the Capitol riot». CNN, 16-01-2021.
* ↑ Johnson, Annika. «Klete Keller Turns Himself in to Authorities for Capitol Riot Charges» (en anglès). SwimSwam, 15-01-2021. [Consulta: 16 gener 2021].
* ↑ esport3. «De campió olímpic amb Michael Phelps a assaltant del Capitoli». Esport3. CCMA, 16-01-2021. [Consulta: 16 gener 2021].

## Enllaços externs

* (anglès) swimming.teamusa.org - Klete Keller
# Cotorra pitblava

La cotorra pitblava (Pyrrhura cruentata) és una espècie d'ocell de la família dels psitàcids que habita els boscos de les terres baixes del Brasil oriental.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Cucut nan

El cucut nan (Coccycua pumila) és una espècie d'ocell de la família dels cucúlids (Cuculidae) que habita els boscos de Colòmbia i nord de Veneçuela.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* ↑ Oiseaux.net. «Coulicou nain - Coccycua pumila - Dwarf Cuckoo» (en francès). [Consulta: 27 gener 2024].
# Toru Sano

Toru Sano (Prefectura de Shizuoka, Japó, 15 de novembre de 1963) és un exfutbolista japonès.

## Selecció japonesa

Toru Sano va disputar 9 partits amb la selecció japonesa.

## Enllaços externs

* National Football Teams
* Japan National Football Team Database
# Xiquexique

Xiquexique és gènere de cactus que es distribueix a l'est del Brasil.

## Descripció

El gènere Xiquexique comprèn cactus que van des de la forma columnar a l'arbustiva. Les seves tiges principals creixen dretes, sovint amb branques arquejades que corren paral·leles al terra. Aquestes tiges solen tenir entre 4 i 15 costelles, i els seus fruits solen mostrar restes florals que es mantenen erectes en lloc d'enfonsar-se a l'àpex del pericarpi. Aquesta distinció morfològica de Pilosocereus es caracteritza per les tiges ramificades en forma de canelobres de Xiquexique, costelles sinuades i l'absència de restes florals enfonsades al pericarpi del fruit.

## Taxonomia

El gènere Xiquexique va ser descrit per Pâmela Lavor, Alice M. Calvente i Leonardo M. Versieux i publicat a PlantNow 1(2): 63, a l'any 2020.

### Etimologia

* Xiquexique: nom geogràfic que fa referència al municipi brasiler de de estat de Bahia Xique-Xique.

### Espècies acceptades

* Xiquexique frewenii (Zappi & N.P.Taylor) Lavor & Calvente
* Xiquexique gounellei (F.A.C.Weber ex K.Schum.) Lavor & Calvente
* Xiquexique × heptagonus N.P.Taylor & Albuq.-Lima
* Xiquexique tuberculatus (Werderm.) Lavor & Calvente

## Referències

* ↑ «Xiquexique Lavor, Calvente & Versieux» (en anglès). Royal Botanic Gardens Kew |Plants of the World Online. [Consulta: 18 maig 2024].
* ↑ Lavor, Pâmela; Versieux, Leonardo M.; Calvente, Alice «Phylogenetic Relationships of Pilosocereus (Cactaceae) and Taxonomic Implications» (en anglès). Botanical Journal of the Linnean Society. PlantNow, 2020, pàg. 52-70. DOI: 10.6084/m9.figshare.12895124. ISSN: 2675-4622.
* ↑ «Xiquexique». Tropicos.org. Missouri Botanical Garden. [Consulta: 18 maig 2024].
* ↑ «Xiquexique Lavor, Calvente & Versieux» (en anglès). Royal Botanic Gardens Kew | Plants of the World Online. [Consulta: 18 maig 2024].
* ↑ «Xiquexique Lavor, Calvente & Versieux» (en anglès). WFO Plant List |Snapshots of the taxonomy. [Consulta: 18 maig 2024].
# S/2004 S 17

S/2004 S 17 és un satèl·lit irregular retrògrad de Saturn. El seu descobriment fou anunciat el 4 de maig de 2005 per l'equip de Scott S. Sheppard, David C. Jewitt, Jan Kleyna, i Brian G. Marsden a partir d'imatges preses entre el 13 de desembre de 2004 i el 5 de març del 2005.

## Característiques

S/2004 S 17 té un diàmetre d'uns 4 quilòmetres i orbita Saturn a una distància mitjana de 19,099 milions de km en 985,453 dies, amb una inclinació de 167° a l'eclíptica (162 ° a l'equador de Saturn), amb una excentricitat de 0,226.

## Denominació

Com que la seva òrbita encara no ha estat determinada amb precisió, el satèl·lit conserva la seva designació provisional que indica que fou el dissetè satèl·lit descobert al voltant de Saturn l'any 2004.

## Referències

* ↑ (descoberta i efemèrides)
* ↑ Satèl·lits coneguts de Saturn (pàgina web de Scott S. Sheppard)